На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Републичког завода за статистику,

 Одбор за привреду и финансије одређује

ПРОГРАМ ЈАВНЕ РАСПРАВЕ О НАЦРТУ ЗАКОНА

О ПОПИСУ ПОЉОПРИВРЕДЕ 2021.

 1. Републички завод за статистику спроводи јавну расправу о Нацрту закона о попису пољопривреде 2021. (у даљем тексту: Нацрт закона), који је саставни део овог програма.

 2. Јавна расправа о Нацрту закона спроводи се у периоду од 25. децембра 2019. године до 25. јануара 2020. године.

 3. Учесници у јавној расправи су релевантни државни органи, невладине организације, еминентни стручњаци у овој области, као и остали заинтересовани субјекти и појединци.

 4. Текст Нацрта закона биће постављен на званичној интернет страници Републичког завода за статистику www.stat.gov.rs и на порталу е-управе.

 5. Примедбе, предлози и сугестије достављају се путем поште Републичком заводу за статистику, Милана Ракића 5, 11000 Београд или електронским путем на e-mail адресу: javna.rasprava@stat.gov.rs. преко посебног обрасца који се може преузети са званичног сајта Републичког завода за статистику www.stat.gov.rs са назнаком: „Нацрт закона”.

 6. По окончању јавне расправе Републички завод за статистику ће сачинити извештај о одржаној јавној расправи о Нацрту закона и исти објавити на званичном сајту Републичког завода за статистику и порталу е-управе најкасније у року од 15 дана од дана окончања јавне расправе о Нацрту закона.

 7. Овај програм, ради реализације, доставити Републичком заводу за статистику, који ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-12794/2019

У Београду, 20. децембра 2019. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРАСиниша Мали |